laion/Wikipedia-Exotic huggingface dataset:
הלגה קלר

הלגה קלר (6 במאי 1921 - 1 במרץ 2013) הייתה פסלת וקולנוענית ישראלית. קלר נולדה בדרמשטאדט שבגרמניה 1921 לאנה לבית האס וסיגפריד מאי, במשפחה בת שתי בנות. אביה היה בעל עסק לבדים ושימש כנגן אורגן בקהילה היהודית הליברלית בעיר, אמה הייתה ציירת. להוריה היו קשרים הדוקים עם התיאטרון בעיר. למדה גרפיקה מגיל צעיר ובגימנסיה עד שהוצאה ממנו בשל יהדותה. בשנת 1939 נמלטה עם משפחתה לאנגליה, שם למדה גרפיקה ועבדה בסרטים מצוירים. עסקה באנימציה ובעריכת סרטים באנגליה. ב-1940 נישאה באנגליה למוריס קרנסטון (1920-1993; (אנ')), לימים, פילוסוף, מרצה וסופר. ב-1958 עלתה לישראל. בשנת 1961 נישאה למל קלר, מוזיקאי יליד ארצות הברית. בשנת 1964 אימצו השניים בת. בשנות ה-60 ערכה סרטים ישראליים, בעיקר דוקומנטריים. מסוף שנות ה-60 הייתה מעורבת ביוזמות שונות בתחומי החינוך לקולנוע והחינוך בכלל. משנת 1985 עד 1992 כיהנה כמרכזת תחום החינוך לקולנוע ותקשורת בבתי-הספר. קלר שימשה כמנהלת העזבון של רודי להמן והדוויג גרוסמן. בהתבסס על התיעוד מן העזבון כתבה את המונוגרפיה "פיסול כמולדת", על בני הזוג. הלגה קלר נפטרה בבית החולים איכילוב בתל אביב ונטמנה בבית העלמין החדש בהרצליה. עולם בדים: אנתולוגיה לאמנות הקולנוע (תרגם אהרן אמיר), עם עובד, תל אביב, 1974 . לדעת לצפות: עיון בתכנים ובדרכי הבעה בקולנוע ובטלוויזיה, משרד החינוך והתרבות, המינהל הפדגוגי, האגף לתוכניות לימודים, 1994. פיסול כמולדת: רודי להמן והדוויג גרוסמן – חייהם ויצירתם (תרגום מאנגלית: יעל לוטן, דורון לבנה), תל אביב: הקיבוץ המאוחד, תשס"ו 2005. המלט, בהשתתפות לורנס אוליבייה. ריצ'רד השלישי (1955), בהשתתפות לורנס אוליבייה. שלום לעצבות (1956) של אוטו פרמינגר. יוהנה הקדושה (1957), של אוטו פרמינגר. הימים הראשונים - עם המשורר יהודה עמיחי. אשדוד (1961) - סרט תיעודי קצר. הופק באולפני גבע. תמליל: חיים חפר, קריין: יוסי בנאי. הם היו עשרה (1961) "בעל החלומות" (1962) - סרט אנימציה של יורם גרוס "משפחת שמחון" (1964) מורדי האור (1966) - של אלכסנדר רמתי הלגה קלר, במסד הנתונים הקולנועיים IMDb (באנגלית) הלגה קלר, במסד הנתונים הקולנועיים KinoPoisk (ברוסית) הלגה קלר, דף שער בספרייה הלאומית הלגה קלר, באתר ארכיון הסרטים הישראלי בסינמטק ירושלים מאמר על ספרה של הלגה קלר "פיסול כמולדת" הכולל ביוגרפיה של קלר ראיון וידאו עם הלגה קלר בנושא הספר פיסול כמולדת בערוץ האקדמי של אוניברסיטת חיפה, 6 בנובמבר 2006 הלגה קלר, ב"מאגר העדויות של הקולנוע הישראלי" לערוך את שייקספיר, באתר ynet, 17 במרץ 2009 נירית אנדרמן, מתה עורכת הסרטים הלגה קלר, באתר הארץ, 4 במרץ 2013 עופר אדרת, "אז עוד לא ידעו כאן לעשות קולנוע", באתר הארץ, 7 במרץ 2013 דליה אבניאון, ללמד קולנוע כספרות, דבר, 19 במאי 1971 עזריה רפפורט, בלי בעיות לחדר-ניתוחים, מעריב, 12 במרץ 1962 זאב רב-נוף, בדמדומי יום ליד סדום, דבר, 5 במאי 1965 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'ין מנסון

ג'ין מנסון (באנגלית: Jeane Manson‏; נולדה ב-1 באוקטובר 1950), זמרת, דוגמנית ושחקנית אמריקנית החיה ופועלת בצרפת. שיא הקריירה של מנסון היה בשנות ה-70, אז זכתה להצלחה גדולה במדינות דוברות צרפתית באירופה. מנסון נולדה בקליבלנד, אוהיו, לאב סופר ולאם זמרת. חלק ניכר מילדותה עשתה במקסיקו, שם למדה בבית הספר האמריקני. לאחר שובה לארצות הברית למדה במכללת אורנג' קוסט בקוסטה מסה, קליפורניה, קיבלה תואר במוזיקה, ולמדה משחק בסטודיו השחקנים המפורסם בניו יורק אצל הבמאי והמפיק לי סטרסברג. היא קיבלה תפקידים אחדים בסדרות טלוויזיה, אך התפרסמה לראשונה בקנה מידה נרחב עם היבחרה לככב כ"נערת החודש" בגיליון אוגוסט 1974 של המגזין הארוטי פלייבוי. הקריירה שלה כזמרת ושחקנית קיבלה פריצת דרך עם מעברה לצרפת זמן קצר לאחר הופעתה בפלייבוי, שם הפכה לכוכבת וזכתה לפופולריות ברחבי אירופה, בעיקר במדינות הפרנקופוניות, עם מכירות תקליטים בלמעלה מ-20 מיליון עותקים. היא הוציאה אלבומים במגוון סגנונות, ממוזיקת פופ דרך גוספל ועד קאנטרי. במרץ 1979 הופיעה בבנייני האומה בירושלים כנציגת לוקסמבורג בתחרות האירוויזיון ה-24 שאירחה ישראל, והגיעה למקום ה-13 עם השיר J'ai déjà vu ça dans tes yeux ("כבר ראיתי זאת בעיניך"). היא גם קיבלה תפקידים במספר סרטי קולנוע וסדרות טלוויזיה. בשנות ה-90 שיחקה לאורך זמן באופרת סבון יומית מצליחה בצרפת בשם "ריביירה", וכן אירחה מספר תוכניות טלוויזיה בצרפת. מנסון נישאה 4 פעמים. מנישואיה השניים למפיק הקולנוע הצרפתי-יהודי ממוצא אלג'יראי אנדרה ג'אווי נולדה בתם ג'ניפר ג'ין, כיום זמרת מפורסמת בזכות עצמה המחוברת מאוד לשורשיה היהודיים ופועלת בשם הבמה העברי שיראל ביתן. שיראל התמודדה בעונה השלישית של The Voice ישראל. אתר האינטרנט הרשמי של ג'ין מנסון ג'ין מנסון, סרטונים בערוץ היוטיוב ג'ין מנסון, במסד הנתונים הקולנועיים IMDb (באנגלית) ג'ין מנסון, במסד הנתונים הקולנועיים KinoPoisk (ברוסית) ג'ין מנסון, באתר Last.fm (באנגלית) ג'ין מנסון, באתר MusicBrainz (באנגלית) ג'ין מנסון, באתר Yandex.Music (ברוסית) ג'ין מנסון, באתר Discogs (באנגלית) ג'ין מנסון, באתר Songkick (באנגלית) ג'ין מנסון, באתר Genius ג'ין מנסון באתר פלייבוי
בישול לבן

בישול לבן הוא שיטת הכנת מזון שבה מטילים את חומר הבישול לתוך מים רותחים למשך זמן קצר ומדוד, ואז מוציאים אותו ומטילים לתוך מי-קרח או תחת מים זורמים. תהליך זה, המכונה Blanchiment במטבח הצרפתי או Blanching באנגלית, מחמם את המזון במהירות ואז מקרר אותו מיד. התהליך גורם למזון, בדרך כלל פירות וירקות להתקשות ומדגיש את הטעמים הטבעיים, ובדרך כלל משמש כשלב בישול מקדים להקפאה. בישול לבן שימושי גם כטכניקה לשחרור קליפת הפרי כצעד מקדים לקילופו, כמו למשל עבור עגבניות, שזיפים ואפרסקים. הוא גם מדגיש את צבעם של ירקות, בעיקר ירקות ירוקים (ראו גם: בישול ירוק). בישול לבן באדים משמש גם כדי לנטרל בקטריות ואנזימים שנמצאים במזון כמו בוטנים למשל, כדי להאריך את חיי המדף שלהם.
אנדרטת השלום (וושינגטון די. סי.)

אנדרטת השלום (באנגלית: Peace Monument) המכונה גם אנדרטת הצי (Naval Monument) או אנדרטת מלחי מלחמת האזרחים (Civil War Sailors Monument) היא אנדרטה הממוקמת בסמוך לגבעת הקפיטול בכיכר השלום במפגש שדרת פנסילבניה עם רחוב פירסט (הרחוב הראשון) בעיר וושינגטון בירת ארצות הברית. האנדרטה כוללת עמוד שיש לבן, שגובהו 13.4 מטרים ובראשו ארבע דמויות המנציחות את הנופלים בקרב מלחי צי ארצות הברית במלחמת האזרחים האמריקנית. האנדרטה בנויה בסגנון נאו קלאסי כולל שתי דמויות בראשה, ושתי דמויות במרכזה: בראש האנדרטה שתי דמויות נשים, לבושות גלימות, המביטות לכיוון מערב. האחת מסמלת את ההיסטוריה והשנייה מסמלת את היגון. דמות היגון בוכה, ודמות ההיסטוריה מחזיקה לוח שעליו חרוט: הם נפלו על מנת שמדינתם תחייה — מתחת שתי הדמויות, נמצא פסל דמות נשית נוספת - "ויקטוריה", המסמלת את הניצחון - ומחזיקה ענף עץ דפנה, המסמל את הניצחון, וענף עץ אלון, המסמל חוזק, לרגליה דמות ילד של האל מרס - אל המלחמה ודמות ילד של האל נפטון - אל הים. עמוד השיש מעוטר בסרטים, ובצדפות. דמות נוספת במרכז האנדרטה דמות האלה פאקס המסמלת את השלום, ומחזיקה בידה ענף עץ זית. בעבר כלל הפסל יונה היושבת על קרן השפע אולם חלק זה של הפסל נשבר. בסמוך לפסל השלום ישנו מגל המונח על חרב ומצידו השני סמלי המדע והאמנות המראים את אפשרויות השלום על פני המלחמה. בארבע קצוות האנדרטה מצויים ארבעה גלובוסים העשויים שיש. האנדרטה נמצאת במרכז בריכה, שעל גדתה הכתובת: לזכרם של הקצינים, המלחים, ולוחמי הנחתים של צי ארצות הברית אשר נפלו בהגנתם על האחדות והחירות של מדינתם, 1861–1865 — בעת שתוכננה הייתה האנדרטה אמורה להיות מוצבת באנאפוליס שבמדינת מרילנד והייתה יוזמה של האדמירל דייוויד דיקסון פורטר אשר תכנן את דמויות היגון וההיסטוריה, והחל לגייס מימון בשנת 1865. בשנת 1871, לאחר שהושג המימון, מונה הפסל פרנקלין סימונס ליצור את האנדרטה משיש שהובא מקרארה שבאיטליה. סימונס שינה את עיצובה של האנדרטה, בהסכמתו של פורטר, ופיסל את האנדרטה באיטליה. חלקי האנדרטה הובאו לוושינגטון בשנת 1876 והיא הוקמה בין השנים 1877–1878 במקומה הנוכחי והייתה הראשונה מבין שלוש האנדרטאות המוצבות כיום בכיכר (אנדרטת ג'יימס א. גרפילד ואנדרטת יוליסס ס. גרנט). בסיס האנדרטה הוקם בשנת 1877 על פי תכנון של אדריכל הקפיטול באותה עת אדוארד קלארק. האנדרטה הושלמה בינואר 1878. אנדרטת צי ארצות הברית אנדרטת הצי וצי הסוחר מדיה וקבצים בנושא אנדרטת השלום בוויקישיתוף אתר האינטרנט הרשמי של אנדרטת השלום (באנגלית) האנדרטה באתר אדריכל הקפיטול They died that their country might live In memory of the officers, seamen and marines of the United States Navy who fell in defense of the Union and liberty of their country, 1861-1865
קלאודיו לופס

קלאודיו חאבייר לופס (בספרדית: Claudio Javier López; נולד ב-17 ביולי 1974 בעיירה ריו טרסרו שבפרובינציית קורדובה בארגנטינה) הוא כדורגלן עבר ארגנטינאי ששיחק בעמדת החלוץ. לופס ידוע בכינויו פיוחו (Piojo) - הכינה. לופס הצטרף לקבוצת אינדפנדיינטה דה ריו טרסרו בכדורגל, ב-1989 כאשר הקבוצה זכתה באליפות מקומית לילדים לופס צד את עינו של מנואל פאטינו שרכש את כרטיס השחקן שלו תמורת 5,000 דולר במטרה להעבירו למחלקת הנוער של אסטודיאנטס לה פלאטה. במקביל, צורף לופס לנבחרת עד גיל 17. ב-1992 החליטה אסטודיאנטס למכור את כרטיס השחקן של לופס לראסינג קלוב. לופס החל לשחק בליגה ב-20 בספטמבר 1992 אך כבש את שערו הראשון רק במהלך טורניר הקיץ (Torneos de Verano) המתקיים בחודש ינואר כהכנה לקבוצות הליגה. שערו הראשון בליגה היה במחזור האחרון של טורניר הקלאוסורה לשנת 1993, טורניר בו שיחק במרבית משחקי הקבוצה. לופס היה משחקניה הבכירים של ראסינג. ב-1996 נרכש כרטיס השחקן של לופס על ידי ולנסיה הספרדית תמורת 4 מיליון דולר. תחילה התקשה לופס לתפוס מקום בהרכב שכלל בין היתר את אריאל אורטגה ורומאריו אך במהרה הפך לופס לאחד משחקניה החשובים של הקבוצה. לופס שיחק במשך 5 עונות במדי ולנסיה במהלכן היה מהגורמים העיקריים לעליית הקבוצה לגמר ליגת האלופות בה הפסידה לבסוף לריאל מדריד. במשחקי הקבוצה מול ברצלונה גילה יכולת מצוינת וכבש מספר שערים חשובים. הוא נודע בזכות מהירותו המסחררת והיכולת הטכנית הגבוהה וזכה לכינוי "פיוחו" - הכינה. לופס שיחק בעיקר באגף מצד שמאל. בשנת 2000 נמכר כרטיס השחקן של לופס ללאציו תמורת 35 מיליון דולר ושיחק בה במשך 4 עונות. במהלך תקופתו סבל לופס מפציעות חוזרות, הוא אמנם גילה יכולת טובה אך לא הצליח לשחזר את יכולתו מימי ולנסיה. ב-2004 נרכש כרטיס השחקן של לופס על ידי קבוצת קלוב אמריקה, מהעשירות והחזקות מבין הקבוצות המקסיקניות. הוא הפך מיד לאליל האוהדים ושיחק בשורות הקבוצה עד שנת 2006 אז החליט לחזור לראסינג קלוב במטרה לעזור לה לזכות באליפות. לופס קיווה שחזרתו תיצור אפקט דומה לזה שיצר חזרתו של חואן סבסטיאן ורון אך ראסינג סיימה במרכז הטבלה. ב-2008 עבר לופס לליגה האמריקאית וחתם בקבוצת קנזס סיטי ויזרדס. לופס ערך 56 הופעות במדי הנבחרת וכבש עבורה 10 שערים. הוא זכה עם הנבחרת האולימפית במדליית הזהב באולימפיאדת אטלנטה (1996) והיה בסגל ארגנטינה למונדיאל 1998 ומונדיאל 2002. ולנסיה גביע המלך הספרדי - 1998/1999 הסופר קאפ הספרדי - 1999 לאציו הסופר קאפ האיטלקי - 2000 הגביע האיטלקי - 2004 קלאב אמריקה אליפות מקסיקו - קלאוסורה 2005 גביע אלופות CONCACAF ‏- (2005 קלאודיו לופס, באתר Transfermarkt קלאודיו לופס, באתר Soccerway קלאודיו לופס, באתר WorldFootball.net קלאודיו לופס, באתר National Football Teams קלאודיו לופס, באתר FootballDatabase.eu
אנדרטת השלום

האם התכוונתם ל... אנדרטת השלום (וושינגטון) – אנדרטה בוושינגטון, בירת ארצות הברית, לזכר חיילי צי ארצות הברית שנפלו במלחמת האזרחים האמריקנית אנדרטת השלום (ירושלים) – פסל מאת האמן הישראלי יגאל תומרקין הניצב בירושלים אנדרטת השלום בהירושימה – אתר מורשת עולמית בהירושימה שביפן אנדרטת השלום של הילדים – אנדרטה בפארק השלום בהירושימה
נהורא

האם התכוונתם ל... קהילת נהורא – קהילה ברמת גן שבמרכזה ישיבת אש קודש ישיבה לחוזרים בתשובה. ישיבת נהורא – ישיבה תיכונית במבוא חורון.
מועדון כדוריד חולון

מועדון כדוריד חולון (לשעבר מכבי קריית שרת חולון) הוא מועדון כדוריד ישראלי מהעיר חולון, המתמודד בליגת העל בכדוריד וגביע האתגר האירופי. הקבוצה הוקמה בשנת 1972 בערב חנוכה בבית הספר שנקר בחולון וכללה קבוצת נערים מכיתות בבית הספר, מקים הקבוצה היה שאול זלצר. הקבוצה הראשונה כללה את השחקנים יוסי בן יפתח, רזיאל עופר ואלון שילה ונוספים, תחילה שיחקה הקבוצה בתיכון חדש (היום תיכון אילון), אחרי כשנתיים עברה הקבוצה לשחק בקרית הספורט בדרום חולון, באותה תקופה הוקמה קבוצת הבוגרים בה שיחקו שאול זלצר, רמי יצהר ונוספים, מאוחר יותר עברה הקבוצה לשחק בבית ספר זלמן ארן בשכונת קריית שרת, ואחר כך למגרש פתוח באזור המתנ"ס בשכונת קריית שרת המועדון הרחיב את פעילותו ונוספו קבוצות ילדים נערים נוער ונשים. בין מאמני העבר של הקבוצה אימן אותה יואל רונן. במועדון שתי קבוצות נוספות, המשחקות בליגה הארצית מחוז דרום ובליגה הארצית מחוז צפון. בסיום עונת 2009/10 הפסידה הקבוצה להפועל קריית אונו במבחני העלייה וירדה לליגה הלאומית, ובסיום עונת 2010/11 העפילה הקבוצה לליגת העל לאחר ניצחון במבחני העלייה מול אותה הפועל קריית אונו. ב-2011/2012, ירדה הקבוצה לליגה הלאומית ועונה לאחר מכן חזרה לאחר 0 הפסדים בליגה הלאומית. את עונת 2013/2014 סיימה חולון במקום השישי בפלייאוף העליון של ליגת העל. בזכות יכולת טובה של טולי ליבגוט וירמי סידי. בעונת 2018/19 רשמה קבוצת הבוגרים הישג היסטורי למועדון, כשהעפילה לגמר גביע המדינה לאחר מסע גביע מרשים. בתום משחק צמוד ומותח הפסידה הקבוצה למכבי ראשון לציון, וסיימה כסגנית מחזיקת הגביע. בסיום עונת 2018/19, יצא שחקן הבית של המועדון דניאל מוסינדי, לחתום בקבוצת ארלנגן מהבונדסליגה הגרמנית הראשונה, הליגה הטובה בעולם, ובכך רשם היסטוריה כשהיה לשחקן הראשון ממ.כ. חולון שיוצא לשחק באירופה. בשנה שלאחר מכן, יצאו גם חן ליבגוט לשחק בקבוצת וילרבאן, וליאור גורמן לקבוצת שארבור - שתיהן מהליגה השנייה בצרפת. היום הקבוצה משחקת ב''היכל ספורט קציר'' בחולון שמונה כ-700 מושבים. מעודכן ל- 28 בספטמבר 2019: מאמן ראשי: עומרי מימון|ניסים פלח עוזר מאמן: אביתר גבעון מנהל הקבוצה: נדב חבר איש משק: תומר לקס יו"ר: משה מיכאלי יו"ר:טוביה יוגב קבוצת הנשים של המועדון משחקת בליגה הבכירה לכדוריד נשים - ליגת אתנה. הקבוצה זכתה בעבר ב-6 אליפויות הליגה (1986/87, 1987/88, 1999/00, 2002/03, 2004/05, 2014/15) וב-7 גביעי מדינה (1986/87, 1987/88, 1988/89, 1995/96, 1999/00, 2004/05, 2012/13), ביניהם ארבעה דאבלים. סגל הקבוצה״ בעונת המשחקים 2016/2017 במחלקת הנוער של המועדון משחקות 17 קבוצות בגילאים השונים (לא כולל 7 קבוצות המשחקות במסגרת בית הספר לכדוריד), הקבוצות בגילאי ז' ועד נוער ומונים כ-200 שחקנים ושחקניות. הישגים בולטים בעונת 2008-9 כיתות ח' בנים זכו בגביע במדינה. כיתות ח' בנות זכו באליפות המדינה דף הקבוצה באתר איגוד הכדוריד האתר הרשמי של הקבוצה מועדון כדוריד חולון, ברשת החברתית אינסטגרם
קווינטיליאנוס

מרקוּס פבּיוס קווינטיליאנוס (בלטינית: Marcus Fabius Quintilianus) (בערך 35–100) היה רטוריקן רומי מהיספניה. הוא צוטט רבות באסכולות הרטוריקה של ימי הביניים, ובספרות הרנסאנס. קווינטיליאנוּס נולד ב-35 לספירה בקלגוריס (כיום קאלה-אורה, לה ריוחה) שבהיספניה. אביו, אדם מלומד, שלח אותו לרומא ללמוד רטוריקה בראשית שלטונו של הקיסר נירון. בהיותו שם, הוא פיתח קשר עם דומיטיוס אפר (Gnaeus Domitius Afer), אשר מת ב-59. קווינטיליאנוּס אימץ את אפר כמודל, והיה מאזין לו טוען בבתי המשפט. אפר נחשב לנואם קפדני וקלאסי הנואם בסגנון קיקרו, שונה מאוד מנואמי תקופתו של סנקה, וייתכן כי היה זה הוא אשר הנחיל לקווינטיליאנוּס את אהבת קיקרו. כמה זמן אחר מותו של אפר שב קווינטיליאנוּס להיספניה, ייתכן שעל מנת להתמחות במשפטים בבתי המשפט שבאזור. בשנת 68 מצא עצמו שוב בדרכו לרומא, כחלק ממלוויו של הקיסר גלבה, יורשו קצר הימים של נירון. לא נראה כי קווינטיליאנוּס היה יועץ מקורב לקיסר, אשר נרצח ב-69. אחרי מות גלבה, בתקופה הכאוטית הקרויה "שנת ארבעת הקיסרים", פתח קווינטיליאנוּס בית-ספר ציבורי לרטוריקה. בין תלמידיו היו פליניוס הצעיר, וייתכן שאף טקיטוס. חירותו הכלכלית ניתנה לו על ידי הקיסר טיטוס, אשר תמך בו כלכלית ואף מינה אותו לקונסול, מתוך שאיפה לבסס מעמד מנהיג אחראי ומשכיל. למרות זאת, לא זנח קווינטיליאנוּס את מקצוע המשפטים והוסיף לייצג לקוחות. קווינטיליאנוּס פרש מהוראה ומהופעה בבתי-משפט בשנת 88, ימי שלטונו של הקיסר העריץ דומיטיאנוס. כמו הסופרים החשובים האחרים בספרות הלטינית של המאה ה-1 שמוצאם מהיספניה (סנקה ומרטיאליס), גם קווינטיליאנוס ביטא השקפות אנטישמיות. ראיה לכך היא התייחסותו למשה: "מידותיהם הרעות של הילדים מביאים שנאה על הוריהם; מייסדי ערים נשנאים על שריכזו גזע שהוא קללה לאחרים, כמו למשל מייסד האמונה הטפלה היהודית". בעוינותו ליהודים, ייתכן שקווינטיליאנוס קיבל השראה מדומיטיאנוס, למרות שחב את קידומו להשפעתו של פלביוס קלמנס, שהוצא להורג על נטיותיו היהודיות. על חייו האישיים של קווינטיליאנוס ידוע אך מעט. ב"תורת הנאום" (Institutio Oratoria) אשר כתב לאחר פרישתו, הוא מזכיר אישה שמתה בצעירותה, ושני בנים שנפטרו לפניו. "תורת הנאום" היא הטקסט היחיד פרי-עטו שנשמר. ספר לימוד מקיף זה, בן שנים-עשר כרכים, פורסם בסביבות שנת 95. הספר עוסק בתאוריה ובפרקטיקה של תורת-הנאום, וכן בחינוך הרצוי לפיתוח אישיותו של הנואם עצמו. כשהוא מנתח בספרו את הדרכים להשפיע על שופט, קווינטיליאנוס מספר על מקרה בו הוא עצמו טען בבית המשפט לטובת המלכה היהודיה ברניקי (בזמן שהייתה בת זוגו של טיטוס), כאשר היא עצמה הייתה השופטת. טקסט מוקדם יותר – "הסיבות לחבלה ברהיטות" (De Causis Corruptae Eloquentiae), אבד. מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LXXXII. Quintilian, pp. 512-514 תורת הנאום מאת קווינטיליאנוס (באנגלית) קווינטיליאנוס, באתר אנציקלופדיה בריטניקה (באנגלית) כתבי קווינטיליאנוס בפרויקט גוטנברג (באנגלית) קווינטיליאנוס, תורת הנאום, ספר 3, פרק 7, 21. Menahem Stern, Greek and Latin Authors on Jews and Judaism, Vol. I, LXXXII. Quintilian, p. 512 קווינטיליאנוס, תורת הנאום, ספר 4, פרק 1, 19. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כריסטיאן אלברס

כריסטיאן אנדרס אלברס (בספרדית: Cristián Andrés Álvarez; נולד ב-20 בינואר 1980) הוא כדורגלן עבר צ'ליאני ששיחק בעמדת המגן הימני. אלברס החל את הקריירה בקבוצת אוניברסידד קתוליקה בה שיחק בין השנים 1999 עד 2005, וזכה עימה באליפות בעונת האפרטורה ב-2002. בעונת 2005/06 עבר לקבוצת ריבר פלייט הארגנטינאית, בה שיחק עונה וחצי, ולאחר מכן חזר לקבוצת נעוריו, אוניברסידד קתוליקה, בה שיחק עד סיום העונה. בקיץ 2007 הגיע לישראל ועבר לקבוצת בית"ר ירושלים, עמה זכה בדאבל בעונתו הראשונה במועדון, ובגביע נוסף בעונה שלאחר מכן. בקיץ 2009 חתם על חוזה לשנתיים אך עקב מצוקתה הכלכלית של הקבוצה, הושאל לעונה לקבוצת צ'יאפס המקסיקנית. ב-4 באוגוסט 2010 חזר אלברס לבית"ר ירושלים. ובינואר 2011 עזב והצטרף לאוניברסיטריו דה דפורטס מפרו, שם שיחק עד לסיום העונה, כשלאחריה חזר לאוניברסידד קאתוליקה. לזכותו של אלברס 24 הופעות בנבחרת צ'ילה בה שיחק בין השנים 2000 ו-2008. לזכותו זכייה עם נבחרתו במדליית הארד באולימפיאדת סידני 2000. אוניברסידד קאתוליקה אליפות צ'ילה - 2002 (A) בית"ר ירושלים אליפות: 2007/2008 גביע המדינה: 2007/2008, 2008/2009 הנבחרת האולימפית של צ'ילה מדליית ארד באולימפיאדת סידני - 2000 מדיה וקבצים בנושא כריסטיאן אלברס בוויקישיתוף כריסטיאן אלברס, באתר ההתאחדות לכדורגל בישראל כריסטיאן אלברס, באתר Transfermarkt כריסטיאן אלברס, באתר Soccerway כריסטיאן אלברס, באתר National Football Teams כריסטיאן אלברס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פטרישה קרון

פטרישה קרון (Patricia Crone;‏ 1945, דנמרק - 11 במרץ 2015) הייתה היסטוריונית של האסלאם המוקדם במכון למחקר מתקדם בפרינסטון. קרון נולדה בדנמרק, בת למשפחה עשירה של מגדלי טבק. היא השלימה את חוק לימודיה באוניברסיטת לונדון וקבלה תואר ראשון מבית הספר ללימודי המזרח ואפריקה (School of Oriental and African Studies - SOAS) ב-1974. במהלך שלוש השנים הבאות היא שירתה כעמיתת מחקר בכירה במכון ורבורג שבאוניברסיטת לונדון. ב-1977 היא נהפכה להיות מרצה באוניברסיטה להיסטוריה אסלאמית ועמיתה בקולג' ג'סוס באוניברסיטת אוקספורד. קרון נעשתה מרצה בלימודי האסלאם ועמיתה בגונביל בקולג' קאיוס שבאוניברסיטת קיימברידג' ב-1990. היא החזיקה במשרות שונות באוניברסיטת קיימברידג' מאז. היא הייתה מרצה ללימודי האסלאם בשנים 1994-1992 ולהיסטוריה אסלאמית מ-1994 עד למינויה במכון למחקר מתקדם שבפרינסטון שם היא מונתה למופקדת הקתדרה על שם אנדרו ו. מלון ב-1997. מאז 2002 היא חברת מערכת בכתב העת Social Evolution & History. פטרישה קרון ועמיתה מייקל קוק כתבו בעת עבודתם בבית הספר ללימודי המזרח ואפריקה (SOAS) את ספרם הגריזם: היווצרות העולם האסלאמי. זהו ניתוח של ההיסטוריה של האסלאם המוקדם באמצעות התבוננות בתיעוד ששרד בימינו של הפלישה האסלאמית, שנכתב בידי עדי ראייה בני המזרח התיכון בארמנית, יוונית, ארמית וסורית, שהיו עדים לעליית האסלאם. המחברים טוענים בספרם כי האסלאם, כפי שמוצג בידי מקורות מוטים, היווה מקור למרידה שבטית נגד האימפריה הביזנטית וממלכת פרס והוא נטוע בשורשים עמוקים ביהדות, וכי הערבים והיהודים היו בני ברית בקהילות כיבוש הללו. ב-2014 זכתה בדוקטורט לשם כבוד מטעם האוניברסיטה העברית. . על ספרם של קרון וקוק - הגריזם: היווצרות העולם האסלאמי ראו: ערך מורחב – הגריזם: היווצרות העולם האסלאמי Slaves on Horses : The Evolution of the Islamic Polity (1980) Pre-Industrial Societies : Anatomy of the Pre-Modern World (2003) God's Rule : Government and Islam. Six centuries of medieval islamic political thought (2004). Columbia University Press. Meccan Trade And The Rise Of Islam (1987) Roman, Provincial and Islamic Law : The Origins of the Islamic Patronate (1987 Paperback:2002) Medieval Islamic Political Thought (2005). Edinburgh University Press, New Ed edition. Hagarism: The Making of the Islamic World, (1977) The Formation of Islam : Religion and Society in the Near East, 600-1800 (2002) Islamic Historiography (2002) God's Caliph : Religious Authority in the First Centuries of Islam (2003) אתר האינטרנט הרשמי של פטרישה קרון פטרישה קרון, ברשת החברתית Goodreads עמוד הבית של פטרישה קרון במכון למחקר מתקדם בפרינסטון סקירה של ספרה God's Rule (סחר מכה ועליית האסלאם) Meccan Trade and the Rise of Islam חלק המתחיל בעמוד 231 מאמר מאוגוסט 2006 של פטרישה קרון,: מה אנחנו באמת יודעים על מוחמד הודעה של האוניברסיטה העברית
מי ים

מי ים הם מים מלוחים הממלאים את הימים והאוקיינוסים. בדרך כלל, להוציא ימות מיוחדות כמו ים המלח, מליחות מי הים הממוצעת היא כ-3.5%; כלומר, בכל ק"ג מי ים יש כ-35 גרם מלח מומס. צפיפותם של מי הים גדולה מזו של מים מתוקים. התכונות הפיזיקליות החשובות של מי הים: טמפרטורה, צפיפות ומליחות, משתנות כתלות באזור המדידה בכדור הארץ, ובשכבת המים שנמדדה. זו הסיבה למשל כי טמפרטורת ומליחות המים במערב הים התיכון, נמוכות יחסית מאותם מדדים במזרח הים התיכון. ישנם אזורים ימיים בהם ערכי הטמפרטורה, הצפיפות והמליחות של מי הים היא גבוהה יותר מהממוצע העולמי, כגון בים התיכון, ובים האדום, הסיבה לכך, היא המיקום הגאוגרפי של גופי המים הללו המאופיינים בשטפי קרינה גבוהים המביאים לאידוי משמעותי ובכך לריכוז המים, ומאידך, קצב רענון המים דרך המצרים שלהם לאוקיינוס האטלנטי וההודי (בהתאמה) הוא נמוך בשל יחס גודל הימה ומבנה המצר. הערכים המופיעים בטבלה לעיל הם ממוצעים. קיימות תופעות שונות המשפיעות על ריכוזי חומרים שונים ברמה מקומית ובפרט של החמצן והחנקן: מערכת זרמי הים העולמית משפיעה על העברת החמצן לעומקי הים, אשר משפיעה על שרשרת המזון בים. באופן דומה משפיע משטר הרוחות העולמי על פיזור חומרי מזון בים. הזרמת חומרי דשן לים ועליית טמפרטורת הים מביאה לפריחת אצות ובעקבותיה חוסר בחמצן (אנ') ותמותת יצורים ימיים באזורי החוף מחזור החנקן, קיבוע חנקן ימי ודנטריפיקציה החמצת אוקיינוסים - נגרמת בשל הגידול בספיגת פחמן דו-חמצני במי הים, כתוצאה של גידול בפליטות הגז מי הים מלוחים יותר מהמים אשר בגוף האדם (תמיסה היפרטונית). כאשר אדם בולע כמות גדולה של מי ים, התאים בגופו ינסו להשוות את הלחץ האוסמוטי אשר קיים מחוצה להם, על ידי שחרור נוזלים מהתא אל עבר המרווח הבין תאי. עקב פעולה זו, התאים המפרישים את הנוזלים מתייבשים, מצטמקים ומתים. זוהי הסיבה שבשעת הישרדות בלב ים, מומלץ שלא לשתות מי-ים כדי להגדיל את הסיכויים להינצל. אוקיינוגרפיה מי ים המלח מים מתוקים מים מליחים מדיה וקבצים בנושא מי ים בוויקישיתוף החמצת אוקיינוסים, אקו-ויקי רות אורן מי הים ותכונותייהם, מערכות ים ט"ו יוני 1953, עמ' 32 מי ים, באתר אנציקלופדיה בריטניקה (באנגלית) ד"ר אסף רוזנטל, חוסר חמצן (היפוקסיה) הורג את החיים בים, הידען, 28 במרץ 2010 מי ים, דף שער בספרייה הלאומית האגודה הבינלאומית לתכונות מים וקיטור (IAPWS), IAPWS R13-08:Release on the IAPWS Formulation 2008 for the Thermodynamic Properties of Seawater, ספטמבר 2008 (באנגלית) bartlett and jones, the properties of seawater Bromine from the Dead Sea A.G. Dickson & C. Goyet, Handbook of methods for the analysis of the various parameters of the carbon dioxide system in sea water, ORNL/CDIAC-74, 1994
טארק בן זיאד

טַארִק בִּן זִיאַד (בערבית: طارق بن زياد; בעברית נודע גם באיות החלופי לשמו טַארִק אִבְּן זִיאַד – طارق ابن زياد; או באיות לשמו טַארִיק בִּן זִיאַד) נודע בהיסטוריה של ספרד כטַארִק אל-טוארטו (טַארִק בעל העין האחת), היה מוסלמי ברברי ומנהיג צבאי מבית אומיה, אשר הוביל את כיבושה של היספניה הוויזיגותית בשנת 711 לספירה, תחת הוראתו של הח'ליף, וליד הראשון, מבית אומיה. לפי ההיסטוריון אבן ח'לדון, טארק היה משבט ברברי שעד ימינו קיים על גדות נהר באלג'יריה. טארק איבן זיאד נמנה עם החשובים שבמפקדי הצבא בהיסטוריה של חצי האי האיברי. בתחילה שימש כסגנו של מוסא בן נציר בצפון אפריקה ונשלח על ידיו ככוח החלוץ בכיבוש חצי האי האיברי (המקביל לספרד ופורטוגל של היום). יש הטוענים כי הוא הוזמן על ידי ויטיזה, יורש העצר הויזיגותי, כדי שיתערב במלחמת האזרחים הוויזיגותית. ב-29 באפריל 711 נחת צבאו של טארק בגיברלטר (השם "גיברלטר" מגיע מהשם הערבי "ג'בל טארק", אשר פירושו: ההר של טארק, או בנוסף, גיבר טארק, אשר פירושו: סלע טארק). היסטוריונים מערביים טוענים שטארק הורה לחייליו לשרוף את ספינותיהם מיד כאשר הם מגיעים לאיבריה. בעת הגעתו לגיברלטר, היו לטארק 12,000 חיילים בעוד שלאויביו היו 100,000. לפי ההיסטוריון המוסלמי בן המאה ה-17 אל-מקרי (אנ'), עם נחיתתו בגיברלטר נשא טארק בפני חייליו את הנאום הבא, הידוע מאוד בעולם המוסלמי: הו אנשים! לאן תוכלו לברוח? הים מאחוריכם, האויב מלפניכם. אין דבר בשבילכם, בשם אללה, מלבד האמת וכוחה של אישיותכם — אל-מקרי, שנת 1628 לספירה. הצבאות המוּרים, תחת טארק מפקדם, שטפו את היספניה, ובקיץ של שנת 711 נחלו ניצחון מכריע כאשר המלך הוויזיגותי רודריק הובס ומת ב-19 ביולי, בקרב גואדאלטה. לאחר מכן נעשה טארק למושל היספניה, אך לבסוף נקרא על ידי הח'ליף וליד הראשון לשוב לדמשק. מדיה וקבצים בנושא טארק בן זיאד בוויקישיתוף טארק בן זיאד, באתר אנציקלופדיה בריטניקה (באנגלית) Suzanne McIntire, Speeches in World History, (2009) p. 85. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.